1994-ben újból részt vett a Sanremói dalfesztiválon, a "Non é un film" című dalával, amellyel a 4. helyezést szerezte meg, a polgárháborúk borzalmait elítélő – Boszniára több helyen konkrétan is utaló – dalt alátámasztó videót Oliviero Toscani forgatta. Ugyanebben az évben vette fel Andrea Bocellivel a "Vivere" című dalt, amely felkerült Bocelli "Romanza" című, világszerte több mint 25 millió példányban eladott lemezére. Mindkét dal szerepelt Gerardina második, "Non é un fim" című albumán, amely mindössze egy héttel a megjelenése után máris platinalemez lett.